Organizatorii Festivalului Saga 2024 au dezvăluit că printre artiștii internaționali invitați se numără și Nicki Minaj, o figură de marcă în muzica rap. Este prima dată când artista va concerta în România, ceea ce marchează o premieră absolută. Ediția din acest an a festivalului va avea loc la Romaero în perioada 5-7 iulie, fiind a patra ediție a acestui eveniment, care s-a desfășurat anterior pe Arena Națională și la Romaero.
"Regina a sosit! Nicki Minaj, superstarul internațional, aterizează pentru prima dată în România. În luna iulie, la Romaero, București, aduce căldura din legendarul său PINK FRIDAY 2 WORLD TOUR! Bilete roz la un preț special în cantitate limitată!", au anunțat organizatorii pe social media.
Nicky Minaj, născută Onika Tanya Maraj, este o rapperiță, cântăreață, textieră și actriță de origine trinidadiană, care și-a câștigat faima și recunoașterea la nivel mondial datorită abilităților sale artistice remarcabile și personalității vibrante. Cu o carieră impresionantă în industria muzicală și o serie de colaborări de succes, Nicky Minaj a devenit unul dintre cei mai influenți și apreciați artiști contemporani.
Născută pe 8 decembrie 1982, în Trinidad și Tobago, Nicky Minaj și-a petrecut o parte din copilărie în Queens, New York, unde și-a dezvoltat pasiunea pentru muzică și performanță. A început să-și facă cunoscut talentul prin intermediul mixtapel-urilor și a apărut pe diverse piese ale altor artiști, câștigând rapid atenția industriei muzicale cu versurile ei rapide și provocatoare, și cu stilul ei distinctiv.
Debutul său în industria muzicală a avut loc în 2007, prin lansarea unei serii de mixtape-uri. Primul său album de studio, intitulat "Pink Friday", a fost lansat în 2010. Acesta a cunoscut un succes remarcabil atât în rândul publicului, cât și al criticilor de specialitate, fiind considerat un punct de cotitură în cariera sa. Publicații de prestigiu din industria muzicală au numit-o "noua regină a muzicii hip-hop".
De-a lungul carierei sale, Nicki Minaj a lansat trei albume de studio, cel mai recent fiind "Queen", în 2018. Cu zece nominalizări la premiile Grammy, a obținut șase trofee la premiile American Music și patru la premiile MTV Video Music.
SAGA 2023, un "fail" total
Festivalul SAGA 2023 a fost un "fail" total, au susținut internauții anul trecut. Majoritatea s-au plâns de cozile imense, unii așteptând și două ore ca să poată intra. De altfel, câțiva artiști extrem de așteptați nu au mai sosit, iar organizatorii anunțau doar cu câteva ore înainte faptul că aceștia nu vor mai fi prezenți.
Reamintim că au pierdut 2 healdineri și un artist secundar, Lil Nas X, Wiz Khalifa şi Sickick.